**Programi formacije na Školi za župne suradnike**

**u akad. god. 2018./2019.:**

1. **Suradnik u župnoj katehezi / animator župne kateheze /**

**prvopričesnika i nižih razreda osnovne škole**

**I jedna i druga služba pretpostavljaju da župnik, župnik vikar ili neka druga osoba sa završenim dodiplomskim studijem teologije vodi cjelokupnu brigu o katehezi i pastoralu prvopričesnika i njihovih obitelji** (o pripremi djece na slavlje prve pričesti, o radu s roditeljima, o pripremi slavlja te o mistagoškom razdoblju poslije slavlja prve pričesti). Ta se odgovorna osoba brine o izradi konkretnog i detaljnog plana i programa župne kateheze i rada s prvopričesnicima. Prije svakog susreta s prvopričesnicima susreće se sa suradnicima u župnoj katehezi prvopričesnika, a na susret donosi razrađen plan (svakog) susreta. S animatorima se susreće barem prije svake katehetske jedinice, te je (i u suradnji s njima) razrađuje na nekoliko susreta te dorađuje plan svakog susreta.

Ta odgovorna osoba za župnu katehezu i pastoral prvopričesnika i njihovih obitelji (u suradnji sa župnikom) planira, razrađuje i organizira sve susrete sa suradnicima i animatorima u župnoj katehezi prvopričesničkih skupina te s prvopričesnicima, a s animatorom evangelizacijskog rada s roditeljima prvopričesnika vodi brigu o koordinaciji rada s prvopričesnicima i evangelizacijskog rada s njihovim roditeljima. Ta osoba kontaktira i surađuje sa školskim vjeroučiteljima polaznika župne kateheze za prvopričesnike. U suradnji s postojećim suradnicima i animatorima župniku predlaže uključivanje novih suradnika i animatora u župnoj katehezi prvopričesnika.

**Suradnici i animatori župne kateheze prvopričesnika** ostvaruju svoju službu u međusobnom zajedništvu te sa župnikom i s drugom osobom odgovornom za župnu katehezu prvopričesnika, kao članovi ekipe župnih pastoralnih suradnika i u suradnji s njima. Preuzeta služba uključuje redovito sudjelovanje na trajnoj formaciji na župnoj i nadžupnoj razini.

**Suradnik** u župnoj katehezi prvopričesnika aktivno sudjeluje u katehetskim susretima s prvopričesnicima i moderira pojedine susrete prvopričesničke skupine. Prethodno se susreće s odgovornom osobom za župnu katehezu prvopričesnika i u suradnji s njom priprema svaki susret. Svoju službu ostvaruje u potpunoj ovisnosti o župniku, odnosno o odgovornoj osobi za župnu katehezu prvopričesnika te uz redovitu pomoć i pratnju takve osobe.

**Animatoru** župne kateheze prvopričesnika može se, ukoliko redovito sudjeluje u permanentnoj formaciji na župnoj, međužupnoj i biskupijskoj razini (pod pretpostavkom da postoji detaljan plan rada i gotove kateheze kojima se on može poslužiti) povjeriti samostalnije animiranje određene skupine prvopričesnika i nije nužan prethodan susret s odgovornom osobom za župnu katehezu prvopričensika prije svakog katehetskog susreta s polaznicima kateheze, nego je dovoljno da takvi susreti budu organizirani nekoliko puta semestralno.

**Na Školu za župne suradnike, smjer *Suradnik u župnoj katehezi / animator župne kateheze / prvopričesnika*, može se upisati osoba koja ima završenu barem srednju školu.Po završetku Škole za župne suradnike osoba koja je prethodno završila barem srednju školu može postati suradnikom u župnoj katehezi prvopričesnika, a osoba koja je prethodno završila barem neki dodiplomski studij, osobito humanističkog usmjerenja (stupanj VI/1) može postati animator župne kateheze prvopričesnika.**

**2. Suradnik u župnoj katehezi / animator župne kateheze /**

**viših razreda osnovne škole**

**I jedna i druga služba pretpostavljaju da župnik, župni vikar ili neka druga osoba sa završenim dodiplomskim studijem teologije vodi cjelokupnu brigu o katehezi i pastoralu tih tzv. "interesnih" skupine, koje se oblikuju od djece i mladih iz viših razreda osnovne škole.** Škola za sada nudi formaciju za suradnike i animatore kateheze koja se ostvaruje unutar triju "interesnih" skupina: biblijska, liturgijska i ministrantska. Odgovorna osoba za župnu katehezu brine o izradi konkretnog i detaljnog plana i programa župne kateheze unutar svake od navedenih skupina. Ona je (u tijesnoj suradnji sa župnikom) moderator čitavog tima suradnika i animatora koji sudjeluju u katehetskom radu s predadolescentima/adolescentima. Planira, razrađuje i organizira različite vrste "interesnih" skupina i susrete sa suradnicima i animatorima u župnoj katehezi različitih "interesnih" skupina ("živih vjerničkih krugova"). Prije svakog katehetskog susreta s katehizantima, susreće se sa suradnicima u župnoj katehezi, a na susret donosi razrađen plan (svakog) susreta. Sa suradnicima se susreće barem prije svake katehetske jedinice, te je (i u suradnji s njima) razrađuje na nekoliko susreta i dorađuje plan svakog susreta.

Odgovorna osoba za župnu katehezu pojedine interesne skupine (ako to nije župnik onda u suradnji sa župnikom) kontaktira i surađuje sa školskim vjeroučiteljima. U suradnji s postojećim suradnicima i animatorima župniku predlaže uključivanje novih suradnika i animatora u župnoj katehezi pojedinih "vjerničkih krugova" koji okupljaju predadolescente i adolescente.

**Suradnici i animatori župne kateheze u radu s predadolescentima/adolescentima** ostvaruju svoju službu u međusobnom zajedništvu sa župnikom i s drugom osobom odgovornom za župnu katehezu katehizanata ove dobne skupine, kao članovi ekipe župnih pastoralnih suradnika i u suradnji s njima. Preuzeta služba uključuje redovito sudjelovanje na trajnoj formaciji na župnoj i nadžupnoj razini.

**Suradnik** u župnoj katehezi aktivno sudjeluje u katehetskim susretima konkretne interesne skupine (živi vjernički krug) i moderira pojedine susrete jedne ili više skupina. Prethodno se susreće s odgovornom osobom za župnu katehezu svoje interesne skupine i u suradnji s njom priprema svaki susret. Svoju službu ostvaruje u potpunoj ovisnosti o župniku, odnosno o odgovornoj osobi za župnu katehezu te uz redovitu pomoć i pratnju takve osobe.

**Animatoru** župne kateheze može se, ukoliko redovito sudjeluje u permanentnoj formaciji na župnoj, međužupnoj i biskupijskoj razini (pod pretpostavkom da postoji detaljan plan rada i gotove kateheze kojima se on može poslužiti) povjeriti samostalnije animiranje određene interesne skupine i nije nužan prethodan susret s odgovornom osobom prije svakog katehetskog susreta s polaznicima kateheze. Animator, u zajedništvu i suradnji sa župnikom /i drugom odgovornom osobom za župnu katehezu, te prema njegovim smjernicama, vodi brigu o pojedinoj skupini.

**Na Školu za župne suradnike, smjer *Suradnik u župnoj katehezi / animator župne kateheze /viših razreda osnovne škole*, može se upisati osoba koja ima završenu barem srednju školu.Po završetku Škole osoba koja je prethodno završila barem srednju školu može postati suradnikom u župnoj katehezi, a osoba koja je prethodno završila barem neki dodiplomski studij, osobito humanističkog usmjerenja (stupanj VII/1) ili Studij za teološku kulturu može postati animator župne kateheze krizmanika.**

Škola za župne suradnike za sada omogućuje formaciju animatora/suradnika za vođenje: biblijske, liturgijske i ministrantske skupine djece viših razreda osnovne škole, odnosno predadolescenata i adolescenata. Predviđeno je da se kasnije organizira formacija za animatore/suradnike i nekih drugih skupina (kao što su misijska, karitativna, dramska i sl.).

3. Suradnik / animator u pastoralu braka i obitelji

**I jedna i druga služba pretpostavljaju da cjelokupni pastoral braka i obitelji animiraju župnik (ili župni vikar) te ako je ikako moguće barem jedan bračni par, koji čine jezgru šireg župnog odbora za pastoral braka i obitelji. Taj odbor djeluje pri župnom pastoralnom vijeću, ali je sastavljen i od članova koji nisu članovi župnog pastoralnog vijeća.** Svi članovi župnog odbora su suradnici ili animatori u ostvarenju župnog plana i programa pastorala braka i obitelji. No, sustavan i kvalitetan rad zahtijeva početnu te trajnu teološko-pastoralnu i duhovnu formaciju suradnika i animatora.

Škola za župne suradnike pruža početnu formaciju za članove župnih odbora za pastoral braka i obitelji, a prije svega za bračne parove, koji zajedno sa župnikom (ili župnim vikarom) skrbe o različitim oblicima pastoralnog djelovanja u župi u prilog braka i obitelji. Poželjno je, zato, da formaciju prođu oba bračna druga, kako bi se oboje zajedno kao bračni par angažirali u pastoralu braka i obitelji. Ako nije moguće da formaciju prođu te da se angažiraju oboje, neka formaciju prođe barem jedan od bračnih drugova. U organizaciji pastorala braka i obitelji od velike koristi mogu biti i pojedinačne osobe, koje će se angažirati u onim službama koje ne zahtijevaju angažman bračnog para.

Župnik i bračni par na čelu župnog odbora za brak i obitelj zajedno brinu o izradi konkretnog i detaljnog pastoralnog plana u župi za brak i obitelj i o njegovu ostvarenju te koordiniraju, te povezuju i animiraju rad svih ostalih članova župnog odbora. Istodobno skrbe o trajnoj formaciji svih članova i suradnika župnog odbora za pastoral braka i obitelji te o proširenju kruga suradnika u skladu s konkretnim potrebama župe i dekanata.

Škola pruža polaznicima prvenstveno pastoralno-teološku formaciju, pripremajući ih za aktivno sudjelovanje i suodgovornost u okupljanju i animiranju bračnih te obiteljskih skupina unutar župne zajednice i u dekanatu, za doprinos i preuzimanje pojedinih službi u izvođenju tečajeva za zaručnike, za doprinos u redovitom ostvarenju tzv. prigodnih susreta bračnih parova i obitelji (npr. u pripravi roditelja za krštenje njihova djeteta, za prvu pričest, za krizmu) i u drugim modelima rada s bračnim parovima i obiteljima.

Poželjno je da polaznici paralelno tijekom formacije osobno prođu, sudjeluju ili prate postojeće programe i oblike pastoralnoga rada, osobito one u kojima se kane angažirati (tj. da po mogućnosti sa svojim bračnim drugom prođu jedan bračni vikend; da sudjeluju sa svojim bračnim drugom ili barem sami kroz određeno duže vrijeme u okupljanjima skupine bračnih parova u jednoj župi; da prate jedan tečaj za zaručnike kroz svih šest večeri, poklanjajući osobitu pozornost pojedinim službama u tečaju te doprinosu nositelja te službe ostvarenju cjelokupnog programa tečaja; da sudjeluju na prigodnim susretima bračnih parova u župi u pripravi njihove djece na sakramente; da sudjeluju na jednoj ili više obiteljskih škola i sl.).

**Na Školu za župne suradnike, smjer *Suradnik / animator u pastoralu braka i obitelji*, može se upisati osoba koja ima završenu barem srednju školu.Po završetku Škole za župne suradnike osoba koja je prethodno završila barem srednju školu može postati suradnikom u pastoralu braka i obitelji, a osoba koja je prethodno završila barem neki dodiplomski studij, osobito humanističkog usmjerenja (stupanj VII/1) ili Studij za teološku kulturu može postati animator u pastoralu braka i obitelji.**

**Animatorska služba pretpostavlja da je i bračni drug osobe koja je završila formaciju na Školi za župne suradnike (makar on sam nije prošao formaciju) također spreman na suradnju i aktivno sudjelovanje u različitim susretima, tako da u pastoralnom radu u župi i oboje zajedno mogu sudjelovati kao bračni par. Osoba koja nema takve aktivne suradnje svoga bračnoga druga, te u pastoralnom radu sudjeluje sama, će u svojoj suradničkoj službi po naravi stvari biti ograničena te neće moći u svemu sudjelovati na jednak način kao i osoba čiji bračni drug prihvaća aktivno sudjelovanje i suradnju u različitim susretima i u pastoralnom radu.**

**Izvedbeni nastavni program Škole za župne suradnike**

**u akad. god. 2018./2019.:**

|  |  |  |  |
| --- | --- | --- | --- |
| Predavač | Kolegij | Opis kolegija | Br. sati |
|  | II. PEDAGOŠKO-KATEHETSKI DIO1. Suradnik u župnoj katehezi / animator župne kateheze /prvopričesnikainižihrazredaosnovne škole | | |
| Ivana Juzbašić Perišić, prof. | Razvojna psihologija: uzrast djece u nižim razredima osnovne škole | * Razvoj čovjekove osobe * Psihološke i razvojne oznake djece od 7. do 11. godine života * Iskustvo ljubavi, zla i grijeha u toj dobi * Razvoj vjere djeteta u dobi od 7. do 11. godine života * Psiho-pedagoške datosti i pristup djetetu te dobi * Proces poučavanja i oznake usvajanja posredovanih sadržaja u tom životnom razdoblju * Proces socijalizacije u tom životnom razdoblju | 12 |
| dr. sc. Teuta Rezo | Kateheza životnih dobi: prvopričesnici i niži razredi djece osnovne škole  (7.-11. godina života) | * Naslovnici kateheze: djeca niže školske dobi - prvopričesnici * Temeljna načela metodologije: vjernost Bogu i čovjeku; * Bitne varijabilne odrednice komunikacijskog procesa na području religioznog odgoja za rad s prvopričesnicima * Uključivanje roditelja i župne zajednice | 12 |
| dr. sc. Teuta Rezo | Kateheza prvopričesničke  skupine | * Upoznavanje pastoralnih i metodoloških dimenzija karakterističnih za prvopričesničku skupinu * Metode animiranja i komunikacije * Svjedočki odnos između riječi i djela u kršćanskoj vjeri (prenošenje iskustva vjere) | 8 |
| doc. dr. sc. Stanislav Šota | Teološko-katehetski sadržaji kateheze prvopričesnika | * Euharistija * Pomirenje * Euharistijsko slavlje, nedjeljna euharistija * Liturgija i slavlje sakramenta pomirenja | 8 |
| Dejan Čaplar,  dipl. teol. | Metodološko-didaktička perspektiva župne kateheze djece nižih razreda | * Upoznavanje pastoralnih i metodoloških dimenzija karakterističnih za dobnu skupinu; * Svjedočki odnos između riječi i djela u kršćanskoj vjeri (prenošenje iskustva vjere) * Osnovni metodički oblici i metode * Metode animiranja i komunikacije * „Celebratio catehetica” | 10 |
| s. mr. sc. Krista Mijatović | Godišnje planiranje i programiranje za određenu dobnu ili interesnu skupinu (niža školska dob) | * Poziv i identitet župnog katehete * duhovnost katehete * zajedničko predstavljanje svih programa koje Škola nudi * planiranje i programiranje kateheze u pripremi na sakramente prve ispovijedi i pričesti; * timska razrada godišnjeg programa | 8 |
| dr. sc. Teuta Rezo i s. Ksenija Majstorović | Kateheza prvopričesnika: izrada katehetskih modela i metodičke vježbe | * Rad na konkretnim pripremama (modelima) pojedinih katehetskih susreta s prvopričesničkom skupinom * Hospitiranje i izvođenje pojedinih katehetskih susreta | 32 |
| Završni ispit | * izrada i izvođenje kateheze na određenu temu | 6 |

|  |  |  |  |  |
| --- | --- | --- | --- | --- |
| Predavač | Kolegij | Opis kolegija | | Br sati |
|  | **II. PEDAGOŠKO-KATEHETSKI DIO**   1. Suradnik u župnoj katehezi / animator župne kateheze   **viših razreda osnovne škole**  **(biblijska, ministrantska i liturgijska skupina)** | | | |
| Ivana Juzbašić Perišić, prof. | Razvojna psihologija: djeca i predadolescenti | | * Razvoj čovjekove osobe * Psihološke i razvojne oznake djece i predadolescenata/adolescenata (od 10/11. do 15./16. godine života) * Dozrijevanje osobnosti * Dozrijevanje vjere mladog čovjeka * Psiho-pedagoške datosti i pristup mladom čovjeku * Socijalni razvoj i razvoj ličnosti | 12 |
| Sani Gilja,  dipl. teol. | Kateheza životnih dobi: viši razredi osnovne škole | | * Naslovnici kateheze: viši razredi osnovne škole * Temeljna načela metodologije: vjernost Bogu i čovjeku; * Bitne varijabilne odrednice komunikacijskog procesa na području religioznog odgoja za rad s predadolescentima i   adolescentima | 12 |
| Sani Gilja,  dipl.teol. | Kateheza predadolescenata/ adolescenata | | * Upoznavanje pastoralnih i metodoloških dimenzija karakterističnih za dobnu skupinu * Metode animiranja i komunikacije * Svjedočki odnos između riječi i djela u kršćanskoj vjeri (prenošenje iskustva vjere) | 8 |
| s. mr. sc. Krista Mijatović | Teološko-katehetski sadržaji kateheze predadolescenata/  adolescenata | | * Biblija u katehezi * Liturgijska kateheza * Ekleziološki naglasci * Suodgovornost vjernika u Crkvi i za poslanje Crkve u svijetu | 8 |
| Deajn Čaplar, dipl. teol. | Metodološko-didaktička perspektiva župne kateheze djece viših razreda | | * Upoznavanje pastoralnih i metodoloških dimenzija karakterističnih za dobnu skupinu; * Svjedočki odnos između riječi i djela u kršćanskoj vjeri (prenošenje iskustva vjere) * Osnovni metodički oblici i metode * Metode animiranja i komunikacije * „Celebratio catehetica” | 10 |
| s. mr. sc. Krista Mijatović | Godišnje planiranje i programiranje za određenu dobnu ili interesnu skupinu (viša školska dob) | | * Poziv i identitet župnog katehete * duhovnost katehete * zajedničko predstavljanje svih programa koje Škola nudi * planiranje i programiranje kateheze u pripremi na sakramente prve ispovijedi i pričesti;   timska razrada godišnjeg programa   * Biblijska skupina * Liturgijska skupina * Ministranti * timska izrada godišnjeg programa za pojedinu skupinu | 8 |
| dr. sc. Teuta Rezo i doc. dr. sc. Stanislav Šota tim  kateheta: vlč. Krešimir Bulat i Davor Šamadan, dipl. teol.;  s. Ksenija Majstorović | Kateheza predadolescenata/  adolescenata:  Izrada katehetskih modela i metodičke vježbe | | * Rad na konkretnim pripremama (modelima) pojedinih interesnih skupina (biblijska, liturgijska, ministrantska, karitativna/misijska skupina) * Hospitiranje i izvođenje pojedinih katehetskih susreta | 32 |
| Završni ispit | | * izrada i izvođenje kateheze na određenu temu | 6 |

|  |  |  |  |  |
| --- | --- | --- | --- | --- |
| Predavač | Kolegij | Opis kolegija | | Br. sati |
|  | II. PASTORALNO-PRAKTIČNI DIOSuradnik i/li animator u pastoralu braka i obitelji | | |  |
| doc. dr. sc.  Boris Vulić | Teologija i duhovnost braka i obitelji | | * biblijsko-teološki temelji sakramentalnosti ženidbe * ženidba: sakrament za izgradnju Crkve * služba naviještanja, posvećivanja i služenja u bračnom i obiteljskom životu * mjesto i poslanje obitelji u društvu * kultura nedjelje u obitelji * bračna i obiteljska duhovnost | 16 |
| izv. prof. dr. sc. Vladimir Dugalić | Izabrane teme bračnog i obiteljskog morala | | * antropologija i psihologija ljudske spolnosti * značenje i svetost bračne ljubavi * odgovorno roditeljstvo * odgoj djece | 16 |
| dr. sc. Tomislav Đukez | Kanonski aspekti sakramenta ženidbe | | * bitna svojstva i učinci sakramentalne ženidbe * ženidbena privola i oblici sklapanja ženidbe * ženidbene zapreke * mješovite ženidbe i različitost vjere * razrješenje ženidbene veze; nevaljanost ženidbe | 8 |
| Ivana Juzbašić Perišić, prof. | Psihologija braka i obitelji | | * psihologija muškarca i žene * etape razvoja bračne ljubavi i tipične bračne i obiteljske krize te konflikti * važnost emocija i stabilne bračne veze roditelja u odrastanju i odgoju djece | 10 |
| doc. dr. sc. Stanislav Šota | Crkveno djelovanje za brak i obitelj | | * društveno ozračje i obiteljska problematika danas * svrha i ciljevi bračno-obiteljskog pastorala * etape, strukture i djelatnici obiteljskog pastorala * pastoralna skrb za brk i obitelj u neredovitim i teškim slučajevima | 8 |
| doc. dr. sc. Stanislav Šota | Modeli rada s bračnim parovima i obiteljima | | * mjesto i uloga bračnih parova u pastoralu braka i obitelji * pastoral bračnih jubileja i Nedjelja obitelji u župi | 6 |
| Suzana Matošević, dipl. teol. | * smisao i mjesto bračnih i obiteljskih savjetovališta u pastoralu braka i obitelji * bračno-obiteljski skupine u župi te zakonitosti u njihovu okupljanju i animiranju (susreti u župnim prostorima; u obiteljima; modeli i sadržaji okupljanja, upoznavanje s konkretnim radnim materijalima i modelima rada) | 10 |
| Elizabeta Matuzović, dipl. teol. | * "okazionalni susreti" bračnih parova i obitelji (krštenika, prvopričesnika, krizmanika): modeli i sadržaji okupljanja; neposredna priprava na slavlje sakramenata * bračni vikendi, obiteljske škole, bračno-obiteljske udruge | 10 |
| doc. dr.sc. Stanislav Šota | Pastoralni rad sa zaručnicima | | * bliža, dalja i neposredna priprava na ženidbu * mjesto, uloga, struktura i oblici tečajeva te drugih pastoralnih ponuda za zaručnike * struktura i teme u tečaju za zaručnike u Đakovačko-osječkoj nadbiskupiji * službe i zadaće pojedinih nositelja službi u tečaju * administrativna, duhovna i liturgijska priprava na vjenčanje | 8 |
| Tim: doc. dr. Stanislav Šota,  Ivana Juzbašić Perišić, prof. Suzana Matošević, dipl.teol,  Elizabeta Matuzović, dipl. teol. | Završni ispit | | * izrada i izvođenje jednog susreta na određenu temu (pismeni rad i praktični dio) | 4 |